La regidoria de Joventut i Infància posa en marxa un laboratori d'iniciatives audiovisuals
25 de juny 2021

![](/media/qyvftjqn/83-c1-cartel-camplab-participantes.jpg)  
  

El Laboratori d'Iniciatives Audiovisuals del Camp de Morvedre, també conegut com el CampLab, està impulsat per la Regidoria de Joventut i Infància de l'Ajuntament de Sagunt. Esta edició, inicia la seua marxa amb nou projectes que seran tutelats durant els pròxims mesos.

  

Amb esta iniciativa, la regidoria pretén donar un impuls i suport a les persones joves creadores de la ciutat en l'àmbit audiovisual. Per a això, el projecte comptarà amb l'ajuda del creador visual Vic Pereiro, natal de Port de Sagunt.

  

Els joves creadors que participaran en esta edició són Pablo Blánquez; Isabella Cifuentes; Luis Chover; Jorge Dabaliña; Omar Expósito; Carlos Peris; Sara Revidiego, Xavi Rico i Pablo Salvador.

  

El regidor de Joventut i Infància, Guillermo Sampedro, explica que des del departament de Joventut i Infància **«s'intenta animar als creadors perquè desenvolupen les seues idees i les llancen. Hem revisat totes les propostes i al final desenvoluparem nou projectes. Els produirem, juntament amb experts del sector audiovisual, i treballarem perquè estes nou propostes es facen realitat. Hi ha de tota mena, des de curtmetratges fins a videoclips, videoart… Amb esta iniciativa intentem ajudar als creadors menors de 30 anys i donar-los una xicoteta espenta perquè materialitzen les seues idees»**.

  

  

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-posa-en-marxa-un-laboratori-d-iniciatives-audiovisuals/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-posa-en-marxa-un-laboratori-d-iniciatives-audiovisuals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-posa-en-marxa-un-laboratori-d-iniciatives-audiovisuals/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-posa-en-marxa-un-laboratori-d-iniciatives-audiovisuals/)